Hvad hedder dutch oven på dansk?
Direkte oversat betyder dutch oven: Hollandsk ovn. Den massive støbejernsgryde med låg og fødder er unik, men har mange ligheder med den danske stegeso. De solide materialer, designet med fødder og låg såvel som det praktiske håndtag gør dog, at dutch ovens er uovertrufne ude i det fri. Men når det så er sagt, kan du også sagtens benytte din dutch oven til at fremtrylle velsmagende simreretter i ovnen. Mulighederne er kort sagt uendelige, og du kan med fordel samle inspiration i vores udvalg af gode kogebøger.